દુષ્કર્મ કેસમાં ફાંસીની સજાનો રાજ્યનો બીજો કિસ્સો છે. ત્રણ મહિના અગાઉ ભરૂચ પોક્સો કોર્ટે ફાંસીની સજા ફરમાવી હતી. આ કેસની વિગત એવી છે કે, ગામના ચૌહાણ પરિવારના ત્રણ બાળકો તા.30 ઓક્ટોબર 2014ના રોજ સાંજના સમયે ઘરની પાસે આવેલી આંગણવાડી આગળ રમતાં હતા. તે દરમિયાન ત્યાંથી પસાર ગામમાં ખેત મજુરી કરતો શખ્સ આઠ વર્ષની બાળકીને ચોકલેટ આપવાની લાલચ આપી તેને પાંચનો સિક્કો આપીને ગામની સીમમાં લઇ ગયો હતો. સાંજના 7:30 કલાકના સમયે આ હત્યારાએ તેને જીવતી કૂવામાં નાંખી દઇને ઘાતકી હત્યા કરી પલાયન થઇ ગયો હતો.